নয় নয় করে ১৭ বছর কাটিয়ে দিয়েছেন দু’জনে। লিভ-ইন সম্পর্কে এতটুকু চিড় ধরেনি আজও। তবে একসঙ্গে এক ছাদের তলায় সংসার শুরু করার আগে দু’জনেই শর্ত রেখেছিলেন দু’জনের কাছে। শর্ত ছিল, দু’জনেই আলাদা সম্পর্কে লিপ্ত হতে পারবেন, এবং তার জন্য একে অপরের কাছে কোনও কৈফিয়ত দেবেন না।
শর্ত শুনে সাধারণের চোখ কপালে উঠলেও, এই যুগল কিন্তু দীর্ঘ ১৭ বছর ধরে হাসি মুখে মেনে চলেছেন এই শর্ত। ডেব্বি ডাউসেট এবং তাঁর সঙ্গী টনি উইলিয়ামস এই শর্তে থেকেই মাত্র চার বছরে জড়িয়েছেন মোট তিরিশটি সম্পর্কে। এই তিরিশটি আলাদা শারীরিক সম্পর্কের জন্য ডেব্বি এবং টনির মধ্যে কোনও ভুল বোঝাবুঝিও হয়নি।

ডেব্বি ডাউসেট এবং তাঁর সঙ্গী টনি উইলিয়ামস
বর্তমানে ডেব্বির বয়স ৪৩ এবং টনি পা দিয়েছেন ৫৯-এ। ডেব্বির রয়েছে চার জন বয়ফ্রেন্ড আর টনি থাকেন দুই রক্ষিতাকে সঙ্গে নিয়ে। মাঝে মধ্যে ওয়ান নাইট স্ট্যান্ডও চলে দু’জনেরই। এত কিছুর পরেও এই যুগল সুখী। দু’জনের আশা এভাবেই বাকি জীবনটা একসঙ্গে হাসি-খুশিভাবে কাটিয়ে দেবেন তাঁরা।  
 
ডেব্বি-টনির এই সম্পর্ককে আপনি কীভাবে দেখেন? সত্যিই কি মনে করেন মুক্ত সম্পর্কের ছাড়পত্রে সংসার সুখের হয়? জানান আমাদের ফেসবুক পেজে।